สวัสดีครับ คือมีปัญหาด้านเพศ ต้องบอกก่อนว่าหนูเป็นทอม เป็นฝ่ายรุกนะครับ เวลาที่มีอะไรกับแฟน แฟนไม่สำเร็จความใคร่เลยครับเคยมีแฟนมาสองคนเป็นแบบนี้ทั้งสองคนเลยครับ อยากรู้ว่ามันเป็นเพราะอะไรและมีวิธีการแก้ปัญหาอย่างไรครับ ตอนนี้เคียดมากเลยย
สวัสดีค่ะ การถึงจุดสุดยอดในเพศหญิงที่ถึงได้ช้าหรือไปไม่ถึงนั้นเป็นปัญหาที่พบได้บ่อยในเพศหญิง ซึ่งอาจมีสาเหตุมาจากเหตุผลทางจิตใจเช่น เบื่อหน่ายในการทำกิจกรรมทางเพศ เบื่อหน่ายคู่ครอง มีความเครียด ความกังวล เหนื่อยล้า ไม่ได้รับการเล้าโลมอย่างเหมาะสม มีภาวะซึมเศร้า มีความคิดและประสบการณ์แง่ลบทางเพศ หรือเคยถูกทารุณกรรมทางเพศในวัยเด็กเหตุผลทางกายเช่น ช่องคลอดแห้ง มีโรคประจำตัวเช่นการเจ็บป่วยเรื้อรัง โรคเบาหวาน โรคความดัน ระบบประสาทบริเวณอุ้งเชิงกรานได้รับความเสียหาย การใช้ยาบางชนิดหากเพศหญิงสามารถช่วยตัวเองและถึงจุดสุดยอดได้ตามปกติ อาจเป็นปัญหาทางด้านจิตใจที่เกิดระหว่างมีเพศสัมพันธ์กับฝ่ายตรงข้ามแนะนำการพูดคุยเปิดใจกับผู้ที่มีเพศสัมพันธ์ด้วย เพื่อแก้ไขปัญหาร่วมกัน โดยควรหาสาเหตุทางกายและแก้ไขให้ได้ก่อน แนะนำพบแพทย์ทั่วไปเพื่อประเมินเบื้องต้น หากไม่มีปัญหาทางกาย และเป็นเรื่องสาเหตุทางใจการรักษาก็คือการปรับทัศนคติเช่นการศึกษากระบวนการมีเพศสัมพันธ์ การกระตุ้นเล้าโลม และการตอบสนองทางเพศ เพื่อให้มีเพศสัมพันธ์ที่ทำให้เกิดความพึงพอใจมากขึ้น